Uitlanders tydens sakerooftog doodgeskietArgieffoto Twee mans van Ethiopië is by hul winkel in Thekwane naby Rustenburg doodgeskiet, het die Noordwes-polisie Vrydag gesê. “Die mans is Donderdagaand, enkele minute voor hulle die winkel sou sluit, deur twee onbekende mans oorval,” het kapt. Paul Ramaloko, woordvoerder van die polisie, gesê. “Die verdagtes het op hulle geskiet. Twee van die slagoffers is dood en nog ŉ persoon in die winkel is kritiek beseer. Hy is na ŉ hospital geneem vir verdere behandeling.” Volgens Ramaloko het die verdagtes met ŉ onbekende hoeveelheid kontant gevlug. “Hulle het te voet gevlug. Die ondersoek duur voort.”